钦定古今图书集成/历象汇编/岁功典/第091卷 > 《直隶志书》〈各省风俗同者不载〉 > 永平府
## 钦定古今图书集成/历象汇编/岁功典/第091卷 > 《直隶志书》〈各省风俗同者不载〉 > 永平府

季冬月朔日，忌大寒，有虎灾，喜小寒为瑞。是日以井
水洗蚕子，曰饮蚕。通称是月为腊月，腊前雨雪，宜菜
麦，且卜来岁稔。下旬四日名交年，或曰小年。扫室宇，
暮设饼糖果菜祀灶。俗以糖丸粘灶门，云“毋得言家
长短，以祈福庇。”乡人秉高炬照田间，修整门户，更造
服饰，整办酒肴，备具符帖，僧道作疏送檀越。医士作
“辟瘟丹。”“屠苏袋”送往来者。